open-index/open-wikipedia-markdown huggingface dataset:
Fridtjof

**Fridtjof** eller **Fridtjov** er et mannsnavn dannet av norrøne *friðr*, «kjærlighet, fred», og *þjófr*, «tyv». Det siste navneleddet kan muligens også være relatert til gammelengelske *þeow*, «tjener». De norrøne formene av navnet var *Friðþjófr* og *Friþiófr*, og den islandske formen av navnet er *Friðþjófur*. *Fridtjof* har norsk navnedag 10. oktober.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Fridtjof Nansen (1861–1930), norsk oppdager, forsker og diplomat
* Fridtjof Frank Gundersen (1934–2011), norsk jurist, professor og politiker
* Frithjof Wilborn (f. 1961), norsk programleder og fotballspiller
* Frithjof Jacobsen (f. 1969), norsk musiker, forfatter og programleder
* Fridtjof Nilsen (f. 1977), norsk musiker og programleder

## Annen bruk av navnet
* Fridtjov den frøkne, helten i en islandsk fornaldersaga

## Referanser


## Eksterne lenker
*
Saguenay (elv)

**Saguenay** i Canada er en av Québecs største elver. Den renner ut i St. Lawrence-elva ved Tadoussac.

Elven er omgitt av bratte klipper og har en høy vannhastighet. Tidevannet flyter oppstrøms så langt som til Saguenay 100 km inn i landet. Mange hvithvaler parrer seg ved elveutløpet, noe som har gjort Tadoussac populært for økoturisme og hvalsafari.

For den canadiske urbefolkningen var Saguenay en viktig forbindelsesåre for handel, og under den franske koloniseringen av Amerika en av de viktigste rutene for pelshandelen. Tadoussac ble Frankrikes første handelsstasjon i Ny-Frankrike i 1600. Elven har fått sitt navn av det legendariske kongeriket Saguenay (*Royaume du Saguenay*) som franske kolonister håpet å finne dypt inne i Canada.

Fra 1800-tallet ble elven blitt utnyttet av tømmer- og papirmasseindustrien, og i nyere tid også for kraftproduksjon.

Store oversvømmelser i Saguenays tilførselselver 18-21. juli 1996 gjorde store ødeleggelser i regionen og var en av Canadas alvorligste naturkatastrofer.

## Referanser


## Eksterne lenker
* 
* Canadian Council for Geographic Education – en serie artikler om Saguenay Rivers historie
Medley (musikk)

::::*Se også [[Medleysvømming|medley]] for uttrykket fra svømmesporten.*

En **medley** innen musikken er ei sammensetning av flere sanger (eller andre musikkstykker) til en helhet. Sangene (eller utdrag av dem) framføres løpende, gjerne med glidende og finurlige overganger. De utvalgte sangene har som oftest en sammenheng. Det kan være tematisk (for eksempel en medley av sommersanger) eller sjangermessig, eller det kan være personbasert (etter komponist, forfatter, utøver). 

Potpurri er annet ord for omtrent det samme.

## Kilder

* Michael C. Thomsett: *Musical Terms, Symbols and Theory. An Illustrated Dictionary*, McFarland 2011, ISBN 9780786467570, side 124.
Guavio (elv)

**Guavio** (spansk: *Río Guavio*) er ei elv i Colombia. Den er ei høyre sideelv til elva Upía i Orinocos nedslagsfelt. Den største sideelva er Batá.

Elva benyttes til kraftproduksjon i Alberto Lleras-demningen, samt i Chivor-demningen i sideelva Batá.

## Referanser
Sira (elv)

**Sira** er ei elv i Agder. Elva har sine kilder på Sirdalsheiene i grenseområdene mellom Agder og Rogaland. Herfra renner den sørover gjennom Sirdalen, passerer gjennom de to langstrakte innsjøene Sirdalsvatnet og Lundevatnet, før den munner ut i den rundt 3 km lange fjorden Åna ved Åna-Sira. Fra Lundevannet og til fjorden utgjør elva fylkesgrensen. 

Sira ble utbygget til kraftproduksjon sammen med naboelva Kvina gjennom Sira-Kvina-utbyggingen. I Siras nedslagsfelt ligger kraftverkene Duge, Tjørhom, Tonstad og Åna-Sira. Tonstad kraftverk er Norges største målt etter produksjon, med en årsproduksjon på 3&nbsp;650&nbsp;GWh.

Siden vannet mange steder i Sirdalen blir magasinert, er vannføringen svært variabel og vanligvis nokså liten inntil nedenfor kraftstasjonene. Dette har blant annet medført at den tidligere  Dorgefossen det meste av tiden er et juv med litt vannføring. Kraftlaget advarer om at dette kan endre seg på kort varsel.

Større innsjøer i vassdraget er:

* Lundevatnet
* Hovsvatnet
* Sirdalsvatnet
* Gravatn
* Valevatn
* Svartevatn-magasinet

## Referanser
Matabeleland

**Matabeleland** kan vise til to provinser i det vestlige Zimbabwe:

* Matabeleland North
* Matabeleland South
Toerpotens

En **toerpotens** er et tall som kan skrives som 2^n, der n er et heltall. De første toerpotensene er da

#1=2^0
#2=2^1
#4=2^2
#8=2^3
#16=2^4
#32=2^5
#64=2^6
#128=2^7
#256=2^8
#512=2^9
#1024=2^{10}

I det binære tallsystem er toerpotenser alltid skrevet som et ett-tall fulgt av en serie med nuller av lengde lik potensen. For eksempel er binærrepresentasjonen av 32=2^5 gitt ved 100000.

De aller fleste datamaskiner er basert på binær logikk og binært tallsystem, hvor toerpotenser spiller en stor rolle.
De vanligste datamåleenhetene er basert på toerpotenser eller binærprefiks.
StockLink

**StockLink iMarkedet** er en norsk nettside om børs og finans og Norges eldste økonomiske nettavis om børs og finans gjennom SOL Børs fra 1998.

Våren 2009 ble det lansert nytt design, kursløsning og publiseringsløsning.

Våren 2010 kjøpte StockLink finansportalen iMarkedet fra NA24 og tok over drift og salg av nyhetsbyrået iMarkedet Xpress.

Sent høsten 2010 ble første utgave av StockLink Trader lansert, men den ble senere erstattet av Marketmind Trader.

StockLink har hovedkontor i Oslo og dekker hovedsakelig Oslo Børs.

## Eksterne lenker
*
Akheloos (elv)

**Akhelóos** (gresk: Αχελώος), også kalt *Achelous* eller *Acheloos*, er en elv vest i Hellas. Den er 217 km lang og den nest lengste elven i Hellas etter Aliakmonas. Elva dannet i antikken grensen mellom Alarnania og Aitolia. Akheloos munner ut i Det joniske hav. Elveguden i gresk mytologi, Akheloos, er oppkalt opp etter elven.

Elva har i dag sitt utspring i prefekturet Trikala ved Lakmos i Pindosfjellene i en høyde på ca. 2&nbsp;000 moh. Den første sideelven, Aspropotamos, betyr «hvit elv». Elven renner langs grensen til prefekturet Arta, som også er grensen til periferien Ípiros. Den renner senere langs grensen til Karditsa i øst og Aitolia og Akarnania i vest, og et par kilometer senere med Evrytania i øst. På veien møter den blant annet sideelvene Agrafioti og Megdova. Akhelóos renner ut i et reservoar og videre vest for Panaitolikofjellene. Vest for Agrinio renner den ut i et myrområde der den krysses av en to km lang bro på E55. Elva munner ut i Det joniske hav og delvis ut i Patrasbukta via Messolongilagunen vest for Messolongi.

Akhelóos' nedre løp, med tilhørende sjøer, er hjemsted for gresk malle.

Tidligere navn på elven var *Thoas*, *Thestios* og *Axenos*.

## Kraftutbygging
I 1960-årene startet konstruksjonen av Kremasta-demningen på grensen mellom Aitolia og Akarnania og Evrytania. Det tok flere år å fullføre prosjektet, som fra 1966 overflømte de vestlige delene av prefekturet Evritania og særlig jordbruksmarkene til småbyen Alevrada, der folketallet ble sterkt redusert. Demningen blir benyttet til produksjon av vannkraft og gir strøm til vestlige og sentrale områder av Hellas.  Lenger nede i elven ligger demningene Katsiki og Stratos.

## Eksterne lenker
* «Acheloos River Diversion Project» , *Water-technology.net*
* Ecoguide.gr om Akheloos
Tormes

**Tormes** er ei elv i regionen Castilla y León i Spania. Den er ei sideelv til Duero, og er 284 kilometer lang. Den har utspring i Sierra de Gredos i provinsen Ávila og renner gjennom provinsene Ávila og Salamanca, og munner ut i Duero i kommunen Villarino de los Aires. 

På grunn av de variable nedbørmengdene i området tørket elva tidligere inn om sommeren, og på slutten av 1960-årene ble derfor Santa Teresa-demningen bygget. Den har en kapasitet på 496 millioner kubikkmeter vann, som gjør at elva har vann om sommeren og hindrer flom i elva om vinteren. Senere er også Almendra-demningen og den mindre Villagonzalo-demningen bygget. 

Den eneste større byen ved elva er Salamanca. 

## Referanser


## Eksterne lenker
*
The White Birch

**The White Birch** er et norsk band som har vært gjennom flere stilretninger, men har blitt mest kjent for rolig pop. Bandet oppstod i Oslos musikkundergrunn i 1996, og var blant annet en av vinnerne i talentkonkurransen Zoom i 1996. Musikken er i hovedsak komponert av Ola Fløttum, som også har komponert musikk til flere filmer, deriblant den prisvinnende *[[Reprise (film)|Reprise]]*. Bandnavnet ryktes å stamme fra platen *The White Birch*, gitt ut av det amerikanske bandet Codeine i 1994. De har utgitt flere plater på det tyske plateselskapet Glitterhouse Records, og ble i starten kjent i Tyskland som det norske svaret på Sigur Rós. I 2007 vant de kategorien Årets Musikkvideo ved MTV Music Awards Norway sammen med regissør Eskil Vogt for musikkvideoen Seer Believer, som også ble nominert til Spellemannpris samme år. Bandet har det meste av tiden bestått av Ola Fløttum, Hans Christian Almendingen og Ulf Rogde.

## Diskografi

* *[[Self-Portrayal]]* (1996, kun vinyl)
* *[[Left Hand EP]]* (1997, kun vinyl)
* *[[People Now Human Beings]]* (1998)
* *[[Star Is Just a Sun]]* (2002) allmusic review
* *[[Come Up For Air]]* (2005) allmusic review
* The Weight Of Spring (2015)

Enkeltbidrag på andre utgivelser:

* *Self Indulgent Mono-Minds – A Tribute To Motorpsycho* med en versjon av Motorpsychos «Demon Box»
* *Shockadelica – 50th Anniversary Tribute To The Artist Known As Prince* med en versjon av Princes «Purple Rain»

## Referanser


## Eksterne lenker
* 
* archives av den offisielle hjemmesiden www.thewhitebirch.no på archive.org
* Myspace-side
Gloria Stuart

**Gloria Francis Stuart** (1910–2010) var en amerikansk skuespiller.

## Karriere
Hun hadde i løpet av en karriere på over 70 år roller både innen teater, TV-produksjoner og film. Stuart var en av de mest markante skuespillerne fra Hollywoods gullalder i 1930-årene. Hun begynte smått med skuespill i high school i 1920-årene, men begynte med teater først i 1930- og 1940-årene. I 1932 fikk hun en filmkontrakt med Universal Pictures, og hun spilte blant annet i *[[The Old Dark House]]* (1932), *[[Den usynlige mann (1933)|Den usynlige mann]]* (1933) og *[[De tre musketerer (1939)|De tre musketerer]]* (1939).

I 1945 la hun opp skuespillerkarrieren for å bli kunstner. Hun begynte blant annet med silketrykk, bonsai og decoupage. I 1970-årene tok hun filmroller igjen, blant annet i thrilleren *[[Jennie Logans to verdener]]* (1979) og komedien *[[Wildcats]]* (1986). Stuarts mest kjente rolle i senere tid var som den eldre Rose Calvert i storfilmen *[[Titanic (1997)|Titanic]]* (1997). Hun fikk god kritikk og vant en Screen Actors Guild Award og Saturn Award for beste kvinnelige birolle. Stuart ble også nominert til Oscar for beste kvinnelige birolle og ble dermed den eldste personen som har blitt nominert til Oscar for skuespill. Hennes siste filmrolle var i *[[Land of Plenty]]* (2004).

Foruten karrieren som skuespiller og kunstner, var Stuart også en miljøvernforkjemper og en av grunnleggerne bak fagforeningen Screen Actors Guild.

## Filmografi (utvalg)
* 1932 *[[The Old Dark House]]*
* 1933 *[[Kysset foran speilet]]*
* 1933 *[[Den usynlige mann (1933)|Den usynlige mann]]*
* 1933 *[[Skandalen i Rom]]*
* 1943 *[[Her kommer flåten]]*
* 1935 *[[Kjærlighet og dividende]]*
* 1936 *[[Fangen på Tortugas]]* 
* 1936 *[[Radiostjernen]]*
* 1938 *[[Sunnybrookfarmens yndling]]*
* 1939 *[[De tre musketerer (1939)|De tre musketerer]]*
* 1944 *[[Goebbels og kvinnene]]*
* 1944 *[[The Whistler (film)|The Whistler]]*
* 1979 *[[Jennie Logans to verdener]]*
* 1997 *[[Titanic (1997)|Titanic]]*
* 2000 *[[The Million Dollar Hotel]]*
* 2004 *[[Land of Plenty]]*

## Referanser


## Eksterne lenker
*
Tom Richards (friidrettsutøver)

**Thomas John Henry Richards** (født 15. mars 1910, død 19. januar 1985) var en britisk friidrettsutøver som deltok i de olympiske leker 1948 i London.

Richards vant en olympisk sølvmedalje i friidrett under Sommer-OL 1948 i London. Han kom på andreplass i maraton med tiden 2.35.07,6 bak Delfo Cabrera fra Argentina som vant med 2.34.51,6. 
## OL-medaljer
* 1948  London  -  Sølv i friidrett, maraton

## Referanser


## Eksterne lenker
*
Alastair McCorquodale

**Alastair McCorquodale** (født 5. desember 1925 i Glasgow, død 27. februar 2009 i Grantham) var en britisk friidrettsutøver som deltok i de olympiske leker 1948 i London.

McCorquodale vant en olympisk sølvmedalje i friidrett under Sommer-OL 1948 i London. Han var med på det britiske laget som kom på andreplass på 4 x 100 meter stafett med tiden 41,3 bak USA som vant med 40,6. De andre på laget var John Gregory, Kenneth Jones og John Archer. 

McCorquodale kom på fjerdeplass i det individuelle 100 meters løpet.
 
## OL-medaljer
* 1948  London  -  Sølv i friidrett, 4 x 100 meter stafett  Storbritannia.

## Referanser


## Eksterne lenker
*
John Archer

**John «Jack» Archer** (født 10. august 1921 i Nottingham, død 29. juli  1997 i Cheltenham) var en britisk friidrettsutøver.

Archer vant gullmedalje på 100m under EM i friidrett 1946 i Oslo.

Archer vant sølvmedalje i friidrett under Sommer-OL 1948 i London. Han var med på det britiske laget som kom på andreplass på 4 x 100 meter stafett med tiden 41,3 bak USA, som vant med 40,6. De andre på laget var Alastair McCorquodale, Kenneth Jones og John Gregory. 

## EM-medaljer
* 1946  Oslo  -  Gull i friidrett, 100 meter

## OL-medaljer
* 1948  London  -  Sølv i friidrett, 4 x 100 meter stafett  Storbritannia.

## Referanser


## Eksterne lenker
*
Étienne Gailly

**Étienne Gailly** (født 26. november 1922, død 3. november 1971) var en belgisk friidrettsutøver som deltok i de olympiske leker 1948 i London.

Gailly vant en olympisk bronsemedalje i friidrett under Sommer-OL 1948 i London. Han kom på tredjeplass i maraton bak Delfo Cabrera fra Argentina og britiske Thomas Richards. 
## OL-medaljer
* 1948  London  -  Bronse i friidrett, maraton

## Referanser


## Eksterne lenker
*
Gutu

**Gutu** er et distrikt i provinsen Masvingo i det sørlige Zimbabwe med 198&nbsp;000 innbyggere (2002). Selve byen Gutu ligger 1&nbsp;454 moh og har rundt 50&nbsp;000 innbyggere.

Distriktet ligger i den nordlige delen av provinsen, og administrasjonsstedet er Mupandawana. Blant distriktets innbyggerne var tidligere visepresident i Zimbabwe under president Canaan Banana, Simon Muzenda som døde i 2003. I distriktet finnes også Gutu Mission Hospital som arbeider med hiv/aids-pleie. 

Befolkningen er hovedsakelig fra folkegruppen karanga, som er en undergruppe av shona.

Etter at landet ble selvstendig i 1980, var Mupandawana tenkt å være et satsningsområde. Det er et av de få distriktene i landet som lider av overbefolkning, med en folketetthet på 22,08 innbyggere pr km² og dette er blant det høyeste i landet. I 1989 hadde Gutu en befolkning på mellom 10- og som så mange andre distrikter i landet mangler helsevesenet tilstrekkelig med kvalifisert arbeidskraft.

## Personer fra Gutu
Blant kjente personer fra distriktet er Morgan Tsvangirai.

## Referanser
Unterscharführer

***Unterscharführer***, «nestlagfører», graden var den laveste underoffiser-graden, men er allikevel mest sammenlignbart med en «korporal», var en paramilitær grad i Schutzstaffel (SS). Den ble tatt i bruk av (SS) fra 1934 etter De lange knivers natt og til slutten av andre verdenskrig.

De lange knivers natt førte til en reorganisering av SS og medførte at en rekke nye grader ble innført, og kunne slik skille SS ytterligere fra *[[Sturmabteilung]]* (SA).

## Allgemeine-SS
Innen Allgemeine-SS hadde en unterscharführer vanligvis kommando over en liten enhet på mellom syv og 15 SS-menn. Også folk som hadde stabsoppgaver innen organisasjonen kunne ha denne graden, også innen SS-enheter som Gestapo, Sicherheitsdienst og Einsatzgruppen.

## SS-Totenkopfverbände
I tjenesten ved konsentrasjonsleirene gjennom SS-Totenkopfverbände, hadde ofte unterscharführer funksjonen som såkalt *Blockführer*, og var de som hadde det overordnede ansvaret for en fangebrakke i konsentrasjonsleiren. Dette gjorde at graden gjennom posisjonen som *Blockführer* ble en sentral posisjon i Holocaust, da det oftest var en *Blockführer* som ledet de ulike *[[Sonderkommando]]ene*.

## Waffen-SS
I Waffen-SS ble graden som unterscharführer brukt som lagfører eller nestleder av en tropp. Graden ble ansett for å være likestilt med den laveste offisersaspirantgraden *[[SS-Junkerschule|SS-Junker]]*.
Antonio Siddi

**Antonio Siddi** (født 16. juni 1923 i Sassari på Sardinia i Italia, død 21. januar 1983 samme sted) var en italiensk friidrettsutøver som deltok i de olympiske leker 1948 i London og 1952 i Helsingfors.

Siddi vant en olympisk bronsemedalje i friidrett under Sommer-OL 1948 i London. Han var med på det italienske laget som kom på tredjeplass på 4 &times; 100 meter stafett, bak USA og Storbritannia De andre på laget var Michele Tito, Enrico Perucconi og Carlo Monti. 

## OL-medaljer
* 1948  London  -  Bronse i friidrett, 4 x 100 meter stafett  Italia.

## Eksterne lenker
*
Amfi Steinkjer

**Amfi Steinkjer** er et kjøpesenter i Steinkjer som med over 80 butikker. 

Senteret ligger ved  i Steinkjer sentrum. 

AMFI Steinkjer er eid av Olav Thon Gruppen, og hadde i 2022 en omsetning 1,6 milliarder kroner. Dagens kjøpesenter ble sammen bygd med Zebra Senteret og Globus Storsenter i 2009, og hadde sin offisielle åpning 15. oktober i 2009. Siste store ombygging hadde kjøpesenteret i 2018. 

## Referanser


## Eksterne lenker
* Amfi Steinkjer
Tärna kirke (Tärnaby)

**Tärna kirke** er en kirke i Tärna forsamling i Södra Lapplands kontrakt i Luleå stift, som befinner seg i tettstedet Tärnaby i Storuman kommune. Kirken ble bygd i 1898 da den gamle kirken på stedet ble revet, og ble innviet av biskop Olof Bergqvist den 19. juli 1908.

Kirkeklokken er fra 1702, og ble gitt til Tärna forsamling av Lycksele forsamling på midten av 1780-tallet. Den bærer inskripsjonen *Lycksella kiörkio klåcka giort uti kånung Carl den 12 tes segersamma regering tid A 1702. Gutin i Stockholm af Ionas Wulfbein. Deo Gloria in Excelsis*.

Denne kirkeklokken stammer fra en annen kirke i området. I 1762 ble det bygd en kirke av tømmer ved *Gäutajaures strand*. Den ble senere gjenoppbygd på *Gamla Kyrknäset*, 5&nbsp;km øst for den nåværende kirken, og innviet på nytt i 1971. Natt til den 1. oktober 1986 brant denne kirken ned, ble gjenoppbygd og innviet på nytt den 8. juli 1991. Klokken hadde siden 1984 tilhørt den gamle kirken på *Gamla Kyrknäset*.

## Referanser


## Eksterne lenker
* 
* Tårna forsamlings hjemmeside
Levetiracetam

**Keppra** (generisk navn: levetiracetam) er et antiepileptikum, dvs. legemiddel som brukes til å behandle epilepsi.

## Bruk
Legemiddelet brukes alene eller sammen med andre antiepileptikum til å forebygge og reduserere forekomsten av anfall hos epileptikere. Primert brukes den til å behandle partielle epilepsianfall med eller uten sekundære generaliserte anfall. Men den kan også brukes som tilleggsbehandling ved generelle tonisk-kloniske anfall (GTK-anfall). 

Annen bruk inkluderer behandling av Tourettes syndrom,autisme og angstlidelser.

## Bivirkninger
De fleste vil ikke oppleve bivirkninger. Men av de som vil oppleve bivirkninger er tretthet den vanligste, denne vil i mange tilfeller forsvinne etter en tids bruk. Av de litt mindre vanlige bivirkninger kan følgende nevnes: kraftløshet, svimmelhet, hodepine og irritabelitet. Blant de sjeldnere bivirkninger kan være: depresjoner.

Nyere litteratur foreslår å bruke vitamin B6 (pyridoksin) til å forebygge psykiatriske bivirkninger.

## Eksterne lenker
* Keppra på felleskatalogen.no (skriv Keppra i søkefeltet)
Cliff Bourland

**Clifford Frederick «Cliff» Bourland** (født 1. januar 1921 i Los Angeles i California, død 1. februar 2018 i Santa Monica i California) var en amerikansk friidrettsutøver som deltok i De olympiske leker i 1948 i London.

Bourland ble olympisk mester i friidrett under Sommer-OL i 1948 i London. Han var med på det amerikanske laget som vant 4 &times; 400 meter stafett foran Frankrike og Sverige. Bourand løp siste etappen, de andre på laget var Roy Cochran, Arthur Harnden og Mal Whitfield. På 200 meter kom han på femteplass.

## OL-medaljer
* 1948  London -  **Gull** i friidrett, 4 × 400 meter stafett  USA

## Referanser


## Eksterne lenker
*
Ludvig Christian Borup

**Ludvig Christian Borup** (født 6. juli 1836, død 18. januar 1903) var en dansk jurist og politiker. Han var cand.jur. fra 1859, og deretter ansatt i Innenriksministeriet, hvor han i 1875 ble kontorsjef. Dosent i landbruksrett ved Den Kongelige Veterinær- og Landbohøiskole 1869–1883.

I 1883 ble han valgt til Københavns borgerrepresentasjon (kommunestyre), samt valgt til borgermester for magistratens 2. avdeling (finansborgermester). Han ble sittende som finansborgermester inntil sin død i 1903, og var dessuten medlem av Landstinget 1901–1903. Konferensråd fra 1900, og styreformann for Finsens medicinske Lysinstitut fra 1896.

Borup skrev *Den Danske Landboret*, som ble utgitt i 1873, og som senere kom ut i en 2. utgave i 1880.

## Referanser


## Kilder
* Gudrun Lefmann: *[http://www.life.ku.dk/Maalgruppe/medarbejdere/life_internt/dlu/~/media/migration%20folder/upload/info/dlu/arkiv/2000_2001_mosaik/mosaik12.pdf.ashx KVL på vej ... igen]*, s. 6
* Lars Schreiber Pedersen: *[https://web.archive.org/web/20090310192254/http://www.150aar.life.ku.dk/Fortellinger/Vidste_du/gadenavne.aspx KVL gader på Frederiksberg]*
Arthur Harnden

**Arthur Harold «Art» Harnden** (født 20. mai 1924 i Yoakum, død 30. september 2016) var en amerikansk friidrettsutøver som deltok i de olympiske leker 1948 i London.

Harnden ble olympiske mester i friidrett under Sommer-OL 1948 i London. Han var med på det amerikanske laget som vant 4 x 400 meter stafett foran Frankrike og Sverige. De andre på laget var Roy Cochran, Clifford Bourland og Mal Whitfield.

## OL-medaljer
* 1948  London -  **Gull** i friidrett, 4 x 400 meter stafett  USA

## Referanser


## Eksterne lenker
*
Jean Kerebel

**Jean Kerebel** (født 2. april 1918, død 9. mars 2010) var en fransk friidrettsutøver som deltok i de olympiske leker 1948 i London.

Kerebel vant en olympisk sølvmedalje i friidrett under Sommer-OL 1948 i London. Han var med på det franske laget som kom på andreplass på 4 x 400 meter stafett bak USA. De andre på laget var Robert Chef d'Hôtel, François Schewetta og Jacques Lunis.

## OL-medaljer
* 1948  London  -  Sølv i friidrett, 4 x 400 meter stafett  Frankrike.

## Referanser


## Eksterne lenker
*
Olaf Finsen

**Olaf Finsen** (født 3. februar 1859 i Tórshavn, død 15. september 1937 i København) var en dansk-færøysk apoteker og politiker. Han var formann i Tórshavns borgerrepresentasjon fra 1904 til 1909.

Han vokste opp i den dansktalende embedsmannsstanden i Tórshavn som sønn av den islandskættede fogden og amtmannen Hannes Finsen og dennes første hustru, danske Johanne Formann. Blant hans søsken var medisiner og nobelprisvinner Niels Ryberg Finsen samt postmester Vilhelm Hannes Finsen. Olaf var den av brødrene som Niels var nærmest knyttet til, og 172 brev fra Niels er bevart. Som barn var de også ivrige tilskuere av vanlige færøyingers gjøremål, især grindhvalfangsten, hvor faren ikke tillot sønnene å være med.

Finsen gikk på kostskolen Herlufsholm fra 1873 til 1875, deretter i lære som apoteksassistent ved Horsens Svaneapotek fra 1876 til 1879. Han tok farmasøytisk embedseksamen som kandidat ved Svaneapoteket i København i 1882. Året etter vendte han tilbake til Tórshavn, hvor Svaneapoteket åpnet et filialapotek med Finsen som bestyrer. Apotekerbevillingen lå derimot hos Svaneapotekets eier i København, Alfred Nicolai Benzon, senere hos hans to sønner. Finsen ble tildelt sitt privilegium idet Benzons privilegium utløp i 1898.

Finsen var innvalgt på det færøyske Lagtinget fra Suðurstreymoy fra 1896 til 1901. Han var oppnevnt av amtmannen og senere valgt med begrenset stemmerett til Tórshavns borgerrepresentasjon fra 1895 til 1908, fra 1904 som formann. Han ble en pådriver for en offentlig sykeforsikring i byen. Finsen var også formann i direksjonen (styret) for Færø Amts Sparekasse.

I 1910 fikk Finsen apotekerprivilegiet i Vejle i Danmark, og flyttet dit i 1913. Fra 1922 til sin død i 1937 hadde han sitt virke i København.

Olaf Finsen var gift med Marie (Mie) Augusta Øllgaard, datter av høyesterettsdommer Hans Øllgaard i København.

Han ble utnevnt til etatsråd etter kong Frederik VIIIs besøk på Færøyene i 1907, da Finsen var formann i borgerrepresentasjonen. Finsen ble også tildelt Vasaordenen og Den røde ørns orden.

## Referanser
Kurt Lundquist

**Kurt Anders Lundquist** (født 27. november 1925 i Kila, død 12. juli 2011 i Simrishamn) var en svensk friidrettsutøver som deltok i de olympiske leker 1948 i London.

Lundquist vant en olympisk bronsemedalje i friidrett under Sommer-OL 1948 i London. Han var med på det svenske laget som kom på tredjeplass på 4 x 400 meter stafett bak USA og Frankrike. De andre på laget var Lars-Erik Wolfbrandt, Folke Alnevik og Rune Larsson

## OL-medaljer
* 1948  London  -  Bronse i friidrett, 4 x 400 meter stafett  Sverige.

## Referanser


## Eksterne lenker
*
Knut Anders Sørum

**Knut Anders Sørum** (født 1976) er en norsk komponist, musiker og sanger fra Øverskreien på Østre Toten. Sørum startet tidlig med musikk og var startet bandet *[[Expect a miracle]]* sammen med Lewi Bergrud. Han var aktiv i bandet fra 1993 til 2003. Sørum vant den norske Melodi Grand Prix 2004 med låten «High» og representerte Norge i Eurovision Song Contest 2004 i Istanbul. I finalen endte han på sisteplass, med tre poeng fra Sverige. Sørum var den mannlige vokalisten på *[[Skal vi danse (TV-program)|Skal vi danse]]* på TV 2  i to sesonger (2010 - 2011) og deltok i *[[The Voice – Norges beste stemme|The Voice]]* på TV 2 i 2012. Høsten 2016 vant han finalen i NRKs *[[Stjernekamp]]* foran Nicoline Berg Kaasin. 

I 2010 gav Sørum ut sitt første soloalbum. Det inneholder ti tolkninger av Alf Prøysen-sanger og heter *Prøysen.* Det består i hovedsak av de originale melodiene, men Sørum skrev ny til et av Prøysens dikt, «Visa om løgna».

Knut Anders Sørum ble kjent for sin «soul på totning» etter at albumet *[[Ting flyt]]* utkom i 2013. Dette er et album med ni originalskrevne sanger i soulsjangeren på totendialekt. Den inneholder i tillegg en oversettelse av John Legends «Stay with you», som på totendialekt ble til «Bli ved deg». Sangen fremførte han også i finalen på Stjernekamp, der han vant i 2016. Våren 2016 ble flere av låtene på *[[Ting flyt]]* remikset og utgitt på albumet *[[Ting flyt remix]]*.

I 2016 ble albumet *[[Audiens 1:1]]* gitt ut på Kirkelig Kulturverksted med Erik Hillestad og Kjetil Bjerkestrand som produsenter.

Etter Stjernekamp-seieren i 2016 ble det en lang turné i 2017 som resulterte i en livealbumet *[[Knut Anders Sørum LIVE]]* med utgivelse høsten 2017.

I 2019 gav Sørum ut albumet *[[Dom vonde orda]]*, som ble spilt inn hos Bjarne Steensli.

I 2021 gav Sørum ut albumet *Jul,* som inneholder seks nyskrevne julesanger, samt «Deilig er jorden» og «Julekveldsvise».

Teaterstykket David og Jonatan, med Knut Anders Sørum i en av hovedrollene, hadde premiere 23. februar 2024 i Jakob kirke i Oslo. Forestillingen ble produsert av Det Norske Fosse-kompaniet og tar opp temaer som kjærlighet, tro og samfunnets normer. Stykket er inspirert av bibelhistorien om David og Jonatan, men er satt i en moderne kontekst og tar opp temaer som kjærlighet, tro og samfunnets normer. Sørum spiller mot Andreas Koschinski Kvisgaard, og forestillingen har fått oppmerksomhet for sin sterke historie og kritiske blikk på konservative kristne miljøer. Musikken fra forestillingen ble gitt ut på et album.

## Diskografi
* *[[Prøysen (album)|Prøysen]]* (daWorks, 2010)
* *Ting flyt (album)|Ting flyt* (daWorks, 2013)
* *Ting flyt (album)|Ting flyt remix* (daWorks, 2016)
* *Audiens 1:1 (album)|Audiens 1:1* (Kirkelig kulturverksted 2016)
* *Knut Anders Sørum LIVE (album)|Knut Anders Sørum LIVE* (Drabant music, 2017)
* *Dom vonde orda (album)|Dom vonde orda* (Drabant music, 2019)
* *Jul* (Drabant music, 2021)

* *David og Jonatan – Musikken fra forestillingen* (2024)
* *Litt nærmere deg* med Orkester Innlandet (2024)

## Referanser




## Eksterne lenker
* 
*
Holger Forchhammer

**Holger Forchhammer** (født 21. oktober 1866, død 19. mai 1946) var en dansk overlege. Han var gift med skuespillerinnen Berthe Forchhammer. Holger Forchhammer ble cand.med. i 1891, og arbeidet som overlege ved Finsen-Institutet i København. Han ble Niels Ryberg Finsens næreste venn og kollega. Forchhammer var formann i Danmarks Idræts-Forbund 1897–1899, som forbundets hittil yngste formann.

## Referanser
Mads Andreas Winther (1813–1879)

:*Må ikke forveksles med sønnesønnen [[Mads Andrias Winther]] (1871–1923).*

**Mads Andreas Winther** (født 8. september 1813 i Tórshavn, død 14. oktober 1879 på Sandur) var en færøysk sysselmann, kongsbonde og lagtingsmann. Han var sysselmann på Sandoy fra 1838 til 1877.

Han var sønn av snekker og kirkeverge i Tórshavn Niels Christopher Winther og Sigga Maria Karbech. Både farfaren og morfaren var bøkkere i Tórshavn. Hans yngste bror var folketings- og lagtingsmann Niels Christopher Winther, som regnes som Færøyenes første virkelige politiker. Deres søster Maren giftet seg med Jens Wenningsted, som også ble lagtingsmann.

Mads Andreas Winther var innvalgt på det færøyske Lagtinget fra Sandoy fra 1852 til 1854 og fra 1861 til 1865. Han medvirket til lovarbeidet bak en ny skyldsetting av landbrukseiendom på øyene, og ledet deretter kommisjonen som skulle vurdere eiendommenes verdi. Han var hovedmannen bak det Føringafelag som ble dannet på Sandur i 1870, og som skulle «vekke interesse blant folk for åndelige emner på færøysk grunn». På møtene ble det lest dikt og fortellinger på islandsk og norrønt.

Han ble tildelt Dannebrogordenens hederstegn i 1874.

Mads Andreas Winther giftet seg i Sands kirkja i 1842 med Súsanna Katrina Kristiansdóttir, som var av bondeslekt. Deres sønn Niels Christoffer og sønnesønn Mads Andrias Winther ble også sysselmenn på Sandoy.

## Referanser
Kaisa Parviainen

**Katri «Kaisa» Vellamo Parviainen** (født 3. desember 1914, død 21. oktober 2002 i Raumo) var en finsk friidrettsutøver som deltok i de olympiske leker 1948 i London.

Parviainen vant en olympisk sølvmedalje i friidrett under Sommer-OL 1948 i London. Hun kom på andreplass i spydkast for kvinner med et kast på 43,79 meter, bak Herma Bauma fra Østerrike som vant med 45,57 som var ny olympisk rekord.

## OL-medaljer
* 1948  London  -  Sølv i friidrett, spydkast, kvinner

## Eksterne lenker
*
Lily Carlstedt

**Lily Marie Louise Carlstedt** (født 5. mars 1926, død 14. juni 2002) var en dansk friidrettsutøver som deltok i de olympiske leker 1948 i London og 1952 i Helsingfors.

Carlstedt vant en olympisk bronsemedalje i friidrett under Sommer-OL 1948 i London. Hun kom på tredjeplass i spydkast for kvinner, bak Herma Bauma fra Østerrike og finske Kaisa Parviainen.

## Eksterne lenker
*
Edera Cordiale

**Edera Gentile-Cordiale** (født 30. januar 1920, død 1993) var en italiensk friidrettsutøver som deltok i de olympiske leker 1948 i London og 1952 i Helsingfors.

Gentile vant en olympisk sølvmedalje i friidrett under Sommer-OL 1948 i London. Hun kom på andreplass i diskos for kvinner, bak Micheline Ostermeyer fra Frankrike.
## OL-medaljer
* 1948  London  -  Sølv i friidrett, diskos, kvinner

## Eksterne lenker
*
Jacqueline Mazéas

**Jacqueline Mazéas** (1920–2012) var en fransk friidrettsutøver som deltok i de olympiske leker 1948 i London.

Mazéas tok en bronsemedalje i friidrett under Sommer-OL 1948 i London. Hun kom på tredjeplass i diskos for kvinner, bak sin landsmann Micheline Ostermeyer og Edera Cordiale fra Italia.

## OL-medaljer
* 1948  London  -  Bronse i friidrett, diskos, kvinner

## Referanser


## Eksterne lenker
*
Ine Schäffer

**Inga  «Ine» Schäffer** (1923–2009) var en østerriksk friidrettsutøver som deltok i de olympiske leker 1948 i London.

Schäffer vant en olympisk bronsemedalje i friidrett under Sommer-OL 1948 i London. Hun kom på andreplass i kulestøt for kvinner, bak Micheline Ostermeyer fra Frankrike og italienske Amelia Piccinini.
## OL-medaljer
* 1948  London  -  Bronse i friidrett, kulestøt, kvinner

## Referanser


## Eksterne lenker
*
El Cajón-demningen

**El Cajón-demningen** kan være:

* El Cajón-demningen (Mexico)
* El Cajón-demningen (Honduras)
* El Cajón-demningen (Argentina)
Barclodiad y Gawres

**Barclodiad y Gawres** (walisisk for *Kjempekvinnes forkle*, engelsk *The Giantess's Apronful*) er et neolittisk gravkammer som ligger rundt 3,2 km nordvest for Aberffraw på øya Anglesey i nordlige Wales, og ved Angleseys kyststi. Graven er et eksempel på korsformet ganggrav, kjent for sine dekorative steiner. Den blir bevart av den walisiske organisasjonen for fortidsminner, Cadw.

Gravens plassering på Anglesey er spesiell da steinaldergraver av denne typen helst finnes på Irland. Det finnes dog lignende graver på De britiske øyer, men ikke dekorert som på Anglesey. Det *kan* ha eksistert en lignende grav av «irsk type» ved Calderstones i nærheten av Liverpool, men den er totalt ødelagt uten mulighet for restaurering.

Også Barclodiad y Gawres har blitt forsøkt ødelagt da det meste av dens struktur ble fjernet av ignoranter som et steinbrudd på 1700-tallet. I årene 1952–1953 ble det utført fullstendig utgravning, undersøkelse og utgravning og den dekorerte steinkunsten ble avdekket og bevart for ettertiden. 

Det er dog ikke blitt funnet levninger av en eller flere gravlagte, og det er da mulig at monumentet først og fremst var benyttet for rituell aktivitet.

## Referanser


## Eksterne lenker
* En del detaljer
* Ytterligere detaljer
* Cadws side
* "Barloadiau Y Gawres" (PDF), *Cadw.gov.wales*.
* Kartressurser for Barclodiad y Gawres
Ann-Britt Leyman

**Ann-Brit Leyman** (født 10. juni 1922 i Stenungsund, død 5. januar 2013) var en svensk friidrettsutøver som deltok i de olympiske leker 1948 i London.

Leyman vant en olympisk bronsemedalje i friidrett under Sommer-OL 1948 i London. Hun kom på tredjeplass i lengdehopp for kvinner, bak Olga Gyarmati fra Ungarn og argentinske Noemí Simonetto de Portela.
## OL-medaljer
* 1948  London  -  Bronse i friidrett, lengdehopp, kvinner

## Referanser


## Eksterne lenker
*
The Dark

***The Dark*** er en amerikansk science fiction-grøsser fra 1979 regissert av John Cardos. Filmen handler om et utenomjordisk monster som dreper mennesker nattestid i Los Angeles. Hovedrollene spilles av William Devane, Cathy Lee Crosby, Richard Jaeckel og Keenan Wynn.

Filmen er delvis også kjent under tittelen *The Mutilator*.

## Handling
Los Angeles rystes av en rekke groteske drap som skjer nattestid. Alle ofrene er hodeløse og ille tilredt. Politiet står uten spor, men konkluderer med at gjerningmannen må ha overmenneskelig styrke. Roy Warner, faren til en av ofrene, er reporter og forsøker på egen hånd å finne ut hvem som står bak. Etterhvert blir det klart at drapene begås av et ikke-menneskelig vesen. Til slutt møter vesenet sitt endelikt i en intens kamp med byens politistyrke.

## Om filmen
Tobe Hooper var opprinnelig regissør, men ble byttet ut med Cardos. Jacquelyn Hyde ble nominert til en Saturn Award for beste kvinnelige birolle.

Den amerikanske filmkritikeren Roger Ebert gav den bare 1,5 av 4 stjerner.

''VGs'' anmelder gav den terningkast tre.

Filmen ble satt opp på kino høsten 1980 under tittelen *Mørket*. Den ble utgitt på video av OVC rundt 1984 under originaltittelen.

## I rollene
* William Devane –  Roy Warner / Steve Dupree 
* Cathy Lee Crosby –  Zoe Owens 
* Richard Jaeckel –  Det. Dave Mooney 
* Keenan Wynn –  Sherman 'Sherm' Moss 
* Warren J. Kemmerling –  Police Captain Speer
* Biff Elliot –  Detective Jack Bresler 
* Jacquelyn Hyde –  De Renzy 
* Casey Kasem –  Police Pathologist 
* Vivian Blaine –  Courtney Floyd 
* John Bloom –  The Dark
* Philip Michael Thomas – Mann på åsted

## Referanser


## Eksterne lenker
*
Engen (Bergen)

**Engen** er et strøk i Bergen i bydelen Bergenhus, og er et av byens mest sentrumspregede strøk. Det grenser til strøker Sentrum i øst og sør, til Sydnes i vest og til Nøstet i nord.

## Geografi
Engens grense går fra Nøstets grense ved Sydneskleiven (Sukkerhusengen), Rosenbergsgaten, Vestre Torggaten (Rosenbergsengen), så på skrå over Vaskerelven, Vaskerelvsmauet, Øvre Ole Bulls plass, Veiten (Engen) til Chr. Michelsens gate, Kalmarhuset, Gartnergaten, til Kjellersmauet der man igjen treffer Nøstets grense og tilbake til utgangspunktet.

Grunnkretsen Engen hadde 474 innbyggere 1. januar 2014 og et areal på 0,05&nbsp;km². I tillegg ligger deler av grunnkretsene Jonsvollen, Rosenbergsgaten, Vaskerelven og Vestre Torvgaten innenfor strøkets grenser.

## Historie
Navnet Engen kommer av de gode gressmarkene som lå i området og innbefatter Jonsvollen (tilhørte St. Jonsklosteret), Sukkerhusengen og Rosenbergsengen. Engen var slagmark i 1181 under kampene mellom kong Sverre og bondehæren, og i 1198 under slaget på Jonsvollene mellom birkebeinere og baglere. I 1599 ble Jonsklosterets eiendom overdratt til byen.

Fra 1624 ble området brukt som ekserserplass for borgervæpningen. På 1700-tallet stod her en gapestokk, og fra denne tiden og på første del av 1800-tallet ble området brukt som byens festplass. Vaskerelven er en gammel ferdselsåre, og bebyggelsen langs denne gaten er den eldste i strøket.

## Kultur- og næringsliv
I området ligger Bergen kino, Den Nationale Scene, Kalmarhuset, Logen Teater og Sentralbadet, forøvrig mest bygårder, butikker, hoteller og restauranter. *Konsertpaléet* fra 1918 var byens konserthus før Grieghallen ble oppført i 1978. Like ved lå Komediehuset på Engen fra år 1800 som ble ødelagt av bomber under en flyangrep på Bergen 29. oktober 1944. I *[[Teaterparken (Bergen)|Teaterparken]]* står det statuer av Henrik Ibsen, Nordahl Grieg og Bjørnstjerne Bjørnson.

## Viktige gater

*Baneveien (Bergen)
*Kjellersmauet (Bergen)
*Gartnergaten (Bergen)
*Kalmargaten (Bergen)
*Jonsvollsgaten (Bergen)
*Komediebakken (Bergen
*Teatergaten (Bergen)
*Rosenbergsgaten (Bergen)
*Håkonsgaten (Bergen)
*Neumanns gate (Bergen)
*Sverres gate (Bergen)
*Magnus Barfots gate (Bergen)
*Sigurds gate (Bergen)
*Bohrs gate (Bergen)
*Vestre Torggaten (Bergen)
*Vaskerelven (Bergen)
*Vaskerelvsmauet (Bergen)
*Øvre Ole Bulls plass (Bergen)
*Engen
*Veiten (Bergen)
*Christian Michelsens gate (Bergen)

## Parker
*Teaterparken (Bergen), anlagt i 1850-årene, brukt som festplass før Den Nationale Scenes bygning ble oppført i 1909.

## Eksterne lenker
* Bergen byleksikon på nett, om Engen
Alice Coachman

**Alice Marie Coachman** (født 9. november 1923 i Albany, Georgia, død 14. juli 2014) var en amerikansk friidrettsutøver som deltok i De olympiske leker i 1948 i London.

Coachman ble olympisk mester i friidrett under Sommer-OL 1948 i London. Hun vant høydehopp for kvinner med et hopp på 1,68 meter, ny olympisk rekord, og samme høyde som sølvvinneren Dorothy Tyler fra Storbritannia.

## OL-medaljer
* 1948  London  -  **Gull** i friidrett, høydehopp, kvinner

## Referanser


## Eksterne lenker
*
København rådhus

Dagens **København Rådhus** ligger på Rådhusplassen i København.

Det er tegnet av arkitekten Martin Nyrop, som var inspirert av Rådhuset i Siena, Italia. Han vant konkurransen dengang, og rådhuset ble oppført i perioden fra 1892 til 1905. Rådhuset ble offisielt innviet den 12. september 1905.

Rådhuset domineres av den imponerende fasaden, den gyldne statuen av Absalon like over balkongen og det høye, slanke tårnet. Rådhustårnet er en av de høyeste bygninger i København (105,6 m), og lyden av det store tårnurs klokker er kjent. Rundt hallen finnes borgerrepresentasjonens møtesal, vielsessalen og kommunens festsal.

Rådhuset ble fredet i 1981.

I rådhuset befinner Jens Olsens verdensur seg, det ble satt i gang 15. desember 1955 kl. 15 av kong Frederik 9. og Jens Olsens yngste barnebarn Birgit.

## Historie

Før København Rådhus flyttet til Rådhusplassen, har det ligget forskjellige steder. Københavns første rådhus lå ved Gammeltorv. Det andre rådhuset er den nåværende Bispegård på hjørnet av Nørregade og Studiestræde, som ble overtatt av Københavns Universitet i 1479. Det tredje rådhuset lå ved Gammeltorv/Nytorv og eksisterte fra ca. 1479 til det brant ned i 1728 under Københavnbrannen.

Det fjerde rådhuset ble bygget i 1728 og var tegnet av J.C. Ernst og J.C. Krieger. På Gammeltorv kan man den dag i dag se hvor de to rådhusene har stått, ettersom det er felt inn flisert i brolegningen som markerer hvor rådhusets fundament lå før i tiden. Dette rådhuset brant i 1795.

Først i 1815 ble det oppført et nytt rådhus. Dette var det femte av byens rådhus. Bygningen ble reist på Nytorv, og  huset både rådhus og domhus. Denne bygningen står stadig, og ble brukt som rådhus frem til 1903. I dag holder Københavns Byret til der.

## Referanser


## Eksterne lenker
* 
* Virtuelt besøk på rådhuset
* Beskrivelse av rådhusene fra 1479 til 1815
* København byretts historie
* Danmarks Radio i anledning av rådhusets 100-årsdag
* Københavns rådhus, Københavns Stadsarkiv 
* Gammeltorv – Nytorv av Bi Skaarup
* Bispegården, Nørregade 11 av Jens Fleischer
* Artikkel om rådhusklokkene og musikken
Verftet (Bergen)

**Verftet** er et strøk i Bergen i området Nordnes i bydelen Bergenhus, på vestsiden av Nordneshalvøyen. Verftet grenser mot Puddefjorden fra Nordre Nøstekaien til Georgernes verfts grense mot Nordnesparken, så opp i fjellet på oppsiden av Fredriksberg fort, Galgebakken, Haugeveien til Klosteret og ned Vestre Holbergsallmenningen. Strøket grenser dermed til Nøstet i sør, strøkene Strandsiden og Nordnes i øst og Nordnes i nord.

Strøket omfattes av Fredriksberg grunnkrets som hadde 582 innbyggere 1. januar 2014 og et areal på 0,08&nbsp;km².

I 1786 fikk Georg Vedeler og Georg Brunchorst privilegium på å anlegge verft nedenfor Fredriksberg fort, det såkalte Georgernes verft. I 1850-årene ble driften av verftet overtatt av Ananias Dekke som anla dokken som ble hetende «Dekke-dokken» eller «Dikke-dokken». I tilknytning til verftsvirksomheten vokste her fram en liten bydel med boliger for arbeidsfolk. Dette var en tett og variert trehusbebyggelse som fikk vokse frem uten regulerte gater. Mot slutten av 1800-tallet ble her reist enkelte leiegårder, men strøket fikk aldri noen massiv leiegårdsbebyggelse.

Kulturhuset USF Verftet, dansekompaniet *[[Carte Blanche]]* (Studio Bergen), Fredriksberg fort og TV 2s hovedkvarter ligger alle innenfor strøkets grenser. For øvrig er det mest trehus og brostensbelagte smau i skråningene og mer moderne leilighetsanlegg i sjøkanten. Verftsgaten er hovedgaten i området.

Sommeren 1859 ble Bjørnstjerne Bjørnson sett på vei utover Verftet, der han fulgte med på et sammenstøt mellom guttene fra Nøstet og de som bodde på Verftet, «verveguttene». Sistnevnte var rundjult og forgråtte da 8-10 koner fra Verftet kom sine sønner til unnsetning med sopelimer og jaget nøsteguttene på flukt. Angivelig skulle episoden ha inspirert Bjørnson til linjen «*kvinner selv stod opp og strede som de vare menn*» i «Ja vi elsker».

## Referanser


## Eksterne lenker
* Bergen byleksikon på nett, om Georgernes Verft
* Bergen byleksikon på nett, om Kulturhuset USF, Stiftelsen
Transversalplan

**Transversalplan** (horisontalplan) er et geometrisk uttrykk som også brukes som et medisinsk uttrykk for planet som går horisontalt gjennom en oppreist kropp og deler denne i en øvre (superior) og nedre (inferior) del.
Jökulsá á Dal

**Jökulsá á Dal** eller **Jökulsá á Brú** er den lengste elven på østsiden av Island. Det er en typisk breelv og renner fra Brúarjökli gjennom Jökuldal, der den har gravd ut canyonene Hafrahvammagljúfur og Dimmugljúfur. Sammen med Lagarfljót danner Jökulsá á Dal et stort delta, Héraðssandur, ved utløpet i Héraðsflói på østkysten.

Ved Reyðarfjörður ligger Kárahnjúkar-demningen, som er anlagt for å generere kraft til et nærliggende aluminiumsverk.

## Referanser
Frontalplan

**Frontalplanet** (også kalt koronalplan) er et medisinsk uttrykk innen topografisk anatomi som deler kroppen i en forside og en bakside.

Frontalplanet er en av tre plan, de andre planene er transversalplanet og sagittalplanet. Planene hjelper oss med å beskrive hvordan organene i kroppen ligger i forhold til hverandre. Frontalplanet går gjennom kroppens lengdeakse og beskriver en deling av kroppen i en bakre- og en fremre del. Den bakre delen, nærmest ryggen ligger dorsalt. Betegnelsen for et organ som ligger bak et annet er posterior. Den fremre delen, nærmest buksiden ligger ventralt og betegnelsen anterior brukes om et organ som ligger foran et annet.

## Se også

* Anatomiske retningsbeskrivelser

## Referanser
Xenia Stad-de Jong

**Xenia Stad-de Jong** (født 4. mars 1922 i Semarang i Nederlandsk Østindia, død 3. april 2012 i Zoetermeer) var en nederlandsk friidrettsutøver som deltok i De olympiske leker i 1948 i London.

Stad-de Jong ble olympisk mester i friidrett under Sommer-OL 1948 i London. Hun var med på det nederlandske laget som vant 4 &times; 100 meter stafett for kvinner foran Australia og Canada. De andre på laget var Netty Witziers-Timmer, Gerda van der Kade-Koudijs og Fanny Blankers-Koen.

## OL-medaljer
* 1948  London  -  **Gull** i friidrett, 4 x 100 meter, kvinner  Nederland

## Referanser


## Eksterne lenker
*
Dorothy Tyler

**Dorothy Jennifer Beatrice Tyler** (født som *Dorothy Odam* 14. mars 1920 i London, død 25. september 2014) var en britisk friidrettsutøver som deltok i de olympiske leker 1936 i Berlin og 1948 i London.

Odam vant en olympisk bronsemedalje i friidrett under Sommer-OL 1936 i Berlin. Hun kom på andreplass i høydehopp for kvinner med et hopp på 1,60 bak Ibolya Csák fra Ungarn. 
## OL-medaljer
* 1936  Berlin  -  Sølv i friidrett, høydehopp, kvinner  Storbritannia
* 1948  London  -  Sølv i friidrett, høydehopp, kvinner  Storbritannia

## Referanser


## Eksterne lenker
*
Gunvor Eker

**Gunvor Katharina Eker** (født 15. august 1906 i Marker, død 22. juli 1980) var en norsk politiker (Arbeiderpartiet).

Hun ble valgt som stortingsrepresentant for Vestfold i 1961 og ble gjenvalgt én gang. Hun hadde tidligere vært vararepresentant fra 1958, erstattet Oscar Torp som fast representant ved hans død i mai 1958 og satt resten av perioden.

Eker var medlem av Larvik kommunestyre 1955&ndash;1959.

## Referanser


## Kilder
* Biografi fra Stortinget

## Eksterne lenker
*
Torridal Idrettslag

**Torridal Idrettslag** (stiftet 1. mars 1923) er et norsk idrettslag fra bydelen Torridal nord i Kristiansand. Styreleder i idrettslaget er Marit Høigilt. Idrettslaget er blant klubbene med flest medlemmer i Vest-Agder.

Idrettslaget er basert rundt Torridalshallen og tilbyr barneidrett, fotball, håndball, basketball, volleyball, orientering, ski og skiskyting. Torridals A-lag i fotball spiller i 4. divisjon.

Idrettslaget har eget klubbhus, idrettshall og flott kunstgressbane som ligger i nærheten av hverandre. Idrettslaget er et idrettslag for personer bosatt på Strai, Hommeren og Mosby, vest for elva Otra, som er steder som sokner under bydelen Torridal.

Syvert Messel var en av stifterne av laget.

## Tabell

## Referanser


## Litteratur
* 

## Eksterne lenker
* 
* Katalog til arkiv etter Torridal Idrettslag hos Statsarkivet i Kristiansand
Aletschgletscher

**Aletschgletcher** i Sveits er den største isbreen i Alpene. Den strekker seg fra sørsiden av fjellet Jungfrau ned i Rhônedalen. Den har en lengde på 23,6 km (2002). Aletschgletscher dekker et areal på 117,6 km² og består av cirka 26,5 milliarder tonn is.

## Eksterne lenker
*